Πρόταση ΚΑΝΟΝΙΣΜΟΥ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ σχετικά με τις στατιστικές για την κοινωνία της πληροφορίας

(υποβληθείσα από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

1. Ιστορικό

Οι τεχνολογίες της πληροφορίας και των επικοινωνιών (ΤΠΕ) έχουν όλο και αυξανόμενο οικονομικό και κοινωνικό αντίκτυπο. Οι διαμορφωτές πολιτικής επιχείρησαν να διασφαλίσουν την ταχεία αφομοίωση των νέων τεχνολογιών στην καθημερινή οικονομική και κοινωνική ζωή. Αυτό οδήγησε σε αιτήματα για στατιστικές σχετικά με ένα ευρύ φάσμα θεμάτων στον τομέα της κοινωνίας της πληροφορίας. Οι διαρθρωτικοί δείκτες, που χρησιμοποιήθηκαν στην ετήσια εαρινή έκθεση προς το Ευρωπαϊκό Συμβούλιο, περιλαμβάνουν δείκτες από τον τομέα της κοινωνίας της πληροφορίας οι οποίοι απαιτούν εναρμονισμένες στατιστικές σε ευρωπαϊκό επίπεδο.

Τον Ιούνιο του 2002, οι ευρωπαίοι αρχηγοί κρατών ενέκριναν το σχέδιο δράσης eEurope 2005, το οποίο θέτει ορισμένους στόχους προς επίτευξη έως το τέλος του 2005, στο πλαίσιο του γενικού στόχου του Συμβουλίου της Λισσαβώνας για το 2010 «να καταστεί η Ευρώπη η πλέον ανταγωνιστική και δυναμική οικονομία της γνώσης ανά την υφήλιο εντός μιας δεκαετίας». Στις δράσεις του σχεδίου περιλαμβάνεται μια διαδικασία συγκριτικής αξιολόγησης μέσω δεικτών. Το σχέδιο δράσης αναφέρει: «Για τη βελτίωση της ποιότητας [σε σύγκριση με το eEurope 2002], πρέπει η μέτρηση των δεικτών του eEurope 2005 να γίνεται χρησιμοποιώντας περισσότερο τις επίσημες στατιστικές των εθνικών στατιστικών υπηρεσιών και της Eurostat. Για να καταστεί δυνατή τακτική και συγκρίσιμη συλλογή δεδομένων στα κράτη μέλη απαιτείται νομική βάση για τις στατιστικές που αφορούν την κοινωνία της πληροφορίας» [1]. Το ψήφισμα 5197/2003 του Συμβουλίου για την εφαρμογή του σχεδίου δράσης eEurope 2005, τονίζει επίσης την ανάγκη για μεγαλύτερη ποιότητα: «Για τη βελτίωση της ποιότητας, πρέπει να γίνει μεγαλύτερη χρήση των ερευνών που πραγματοποιούνται από τις εθνικές στατιστικές υπηρεσίες και την Eurostat [...]. Κατά τη διεξαγωγή των ερευνών, πρέπει να λαμβάνονται όλα τα πρακτικά μέτρα για να εξασφαλίζονται η ποιότητα και η συγκρισιμότητα των δεδομένων μεταξύ των χωρών». Δεδομένου ότι ως έτος επίτευξης του στόχου του Συμβουλίου της Λισσαβώνας έχει οριστεί το 2010, είναι πιθανό οι ανάγκες αυτές να συνεχίσουν να ισχύουν και μετά το 2005. Οι Γενικές Διευθύνσεις της Επιτροπής αναμένουν από το Ευρωπαϊκό Στατιστικό Σύστημα (ΕΣΣ) να παράσχει στατιστικές υψηλής ποιότητας στον υπόψη τομέα.

[1] «eEurope 2005: Κοινωνία της πληροφορίας για όλους» [Σχέδιο δράσης που υποβάλλεται ενόψει του Ευρωπαϊκού Συμβουλίου της Σεβίλλης, Ιούνιος 2002]

Το Σεπτέμβριο του 2002, μετά τη δημοσίευση του σχεδίου δράσης eEurope 2005, η Eurostat υπέβαλε στην Επιτροπή Στατιστικού Προγράμματος ένα σχέδιο δράσης για στατιστικές σχετικά με την κοινωνία της πληροφορίας για το 2002/2003, το οποίο περιλάμβανε μέτρα για την αύξηση της συμμετοχής της ΕΣΠ στην παροχή βασικών στατιστικών. Η πλειοψηφία των κρατών μελών συμφώνησε ότι απαιτείται «ένας κανονισμός-πλαίσιο, ο οποίος θα προσφέρει ένα μέγιστο βαθμό ευελιξίας και θα αναφέρεται σε ένα περιορισμένο σύνολο δεικτών» [2].

[2] Πρακτικά της 46ης Συνεδρίασης της ΕΣΠ, Παλέρμο, 18 Σεπτεμβρίου 2002 (CPS 2002/46/6)

Ένα σχέδιο νομικής πράξης υποβλήθηκε πρώτα σε μια στρατηγική επιχειρησιακή ομάδα για την κοινωνία της πληροφορίας το Νοέμβριο του 2002. Έκτοτε, μια σειρά διαβουλεύσεων με τα κράτη μέλη οδήγησε σε αναθεωρήσεις της πράξης και, τέλος, στο συμφωνημένο κείμενο της παρούσας πρότασης.

2. Περιεχόμενο του κανονισμού

Η προτεινόμενη νομοθεσία προσφέρει ένα νομικό πλαίσιο το οποίο επιτρέπει στις εθνικές στατιστικές υπηρεσίες να παρέχουν τις στατιστικές που απαιτούνται για τους διαρθρωτικούς δείκτες και τη διαδικασία συγκριτικής αξιολόγησης e-Europe, ενώ ταυτόχρονα είναι αρκετά ευέλικτο ώστε να ανταποκριθεί σε νέες ανάγκες. Η πράξη είναι ένας κανονισμός-πλαίσιο που καλύπτει τις στατιστικές που πρέπει να παρασχεθούν ως προς το παραγωγικό αποτέλεσμα, παρέχοντας στα κράτη μέλη πλήρη ελευθερία όσον αφορά τον τρόπο κατάρτισης των στατιστικών. Έχει περιορισμένη διάρκεια, προκειμένου να αποφευχθεί η δημιουργία μόνιμου στατιστικού φόρτου.

Ο κανονισμός περιέχει δύο παραρτήματα, καθένα από τα οποία ορίζει μια ενότητα που θα τεθεί σε εφαρμογή από έναν κανονισμό της Επιτροπής. Οι ενότητες καταρτίζουν καταλόγους θεμάτων που μπορούν να αποτελέσουν αντικείμενο μέτρων εφαρμογής. Οι κατάλογοι καταρτίστηκαν έπειτα από εκτενείς διαβουλεύσεις με τα κράτη μέλη, που εγκρίνουν τόσο το περιεχόμενο των ίδιων των καταλόγων και το μηχανισμό ορισμού των θεμάτων σε γενικούς όρους στον παρόντα κανονισμό, όσο και τη μεταγενέστερη χρήση των καταλόγων αυτών για τον ακριβέστερο ορισμό των χαρακτηριστικών (στατιστικές μεταβλητές προς παροχή) στα μέτρα εφαρμογής.

Το σχέδιο κανονισμού συζητήθηκε κατά την συνεδρίαση της Επιτροπής Στατιστικού Προγράμματος στις 15 Μαΐου του 2003. Τα περισσότερα από τα κράτη μέλη τάχθηκαν θθπέρ της έκδοσης του κανονισμού.

2003/0199 (COD)

Πρόταση ΚΑΝΟΝΙΣΜΟΥ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ σχετικά με τις στατιστικές για την κοινωνία της πληροφορίας

(Κείϴενο που παρουσιάζει ενδιαφέρον για τον ΕΟΧ)

ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 285, παράγραφος 1,

την πρόταση της Επιτροπής [3],

[3] ΕΕ C ..., ..., σ. ...

Αποφασίζοντας σύμφωνα με τη διαδικασία που ορίζεται στο άρθρο 251 της συνθήκης [4],

[4] ΕΕ C ..., ..., σ. ...

Εκτιμώντας τα εξής:

(1) Το Ευρωπαϊκό Συμβούλιο της Λισσαβώνας το Μάρτιο του 2000 έθεσε ως στόχο να καταστεί η Ευρώπη η πλέον ανταγωνιστική και δυναμική οικονομία της γνώσης ανά την υφήλιο εντός μιας δεκαετίας.

(2) Το σχέδιο δράσης eEurope 2002 - που εγκρίθηκε από το Ευρωπαϊκό Συμβούλιο της Φέιρα τον Ιούνιο του 2000 - θέσπισε μια διαδικασία καθορισμού στόχων και συγκριτικής αξιολόγησης με σκοπό τη μετάβαση της Ευρώπης στην απευθείας σύνδεση το ταχύτερο δυνατό.

(3) Το Ευρωπαϊκό Συμβούλιο της Σεβίλλης τον Ιούνιο του 2002 ενέκρινε τους στόχους του σχεδίου δράσης eEurope 2005, με σκοπό τη θέσπιση νομικής βάσης προκειμένου να εξασφαλιστεί η παροχή τακτικών και συγκρίσιμων δεδομένων στα κράτη μέλη και να καταστεί δυνατή η μεγαλύτερη χρήση επίσημων στατιστικών σχετικά με την κοινωνία της πληροφορίας.

(4) Οι διαρθρωτικοί δείκτες που χρησιμοποιούνται στην ετήσια εαρινή έκθεση προς το Ευρωπαϊκό Συμβούλιο απαιτούν δείκτες βασισμένους σε συνεκτικές στατιστικές πληροφορίες στον τομέα της κοινωνίας της πληροφορίας.

(5) Η διαδικασία συγκριτικής αξιολόγησης eEurope στο πλαίσιο της εφαρμογής των σχεδίων δράσης eEurope απαιτεί δείκτες βασισμένους σε συνεκτικές στατιστικές πληροφορίες στον τομέα της κοινωνίας της πληροφορίας.

(6) Οι υπηρεσίες της Επιτροπής χρειάζονται εναρμονισμένες ετήσιες στατιστικές για τη χρήση των ΤΠΕ από τις επιχειρήσεις.

(7) Οι υπηρεσίες της Επιτροπής χρειάζονται εναρμονισμένες ετήσιες στατιστικές για τη χρήση των ΤΠΕ από τα νοικοκυριά και τους ιδιώτες.

(8) Λόγω της ταχέως μεταβαλλόμενης φύσης του τομέα της κοινωνίας της πληροφορίας οι παραγόμενες στατιστικές πρέπει να προσαρμόζονται στις νέες εξελίξεις, πράγμα που μπορεί να εξασφαλιστεί προσφεύγοντας σε ενότητες καθορισμένης διάρκειας και επιτρέποντας την εισαγωγή τροποποιήσεων μέσω μέτρων εφαρμογής που λαμβάνουν υπόψη τους πόρους των κρατών μελών και το φόρτο των απαντώντων.

(9) Η παραγωγή ειδικών κοινοτικών στατιστικών διέπεται από τους κανόνες που ορίζονται στον κανονισμό αριθ. 322/97 του Συμβουλίου της 17ης Φεβρουαρίου 1997 σχετικά με τις κοινοτικές στατιστικές [5].

[5] ΕΕ L 52, 22.2.1997, σ. 61.

(10) Σύμφωνα με τις αρχές της επικουρικότητας και της αναλογικότητας που ορίζονται στο άρθρο 5 της συνθήκης, ο στόχος της προτεινόμενης δράσης, ήτοι η θέσπιση ενός κοινού πλαισίου για τη συστηματική παραγωγή κοινοτικών στατιστικών σχετικά με την κοινωνία της πληροφορίας, δεν μπορεί να επιτευχθεί επαρκώς από τα κράτη μέλη και συνεπώς, λόγω των διαστάσεων ή των αποτελεσμάτων της δράσης, μπορεί να επιτευχθεί καλύτερα σε κοινοτικό επίπεδο. Ο παρών κανονισμός δεν υπερβαίνει τα αναγκαία όρια για την επίτευξη του συγκεκριμένου αυτού στόχου.

(11) Δεδομένου ότι τα μέτρα που απαιτούνται για την εφαρμογή του παρόντος κανονισμού είναι μέτρα γενικής εμβέλειας, κατά την έννοια του άρθρου 2 της απόφασης αριθ. 1999/468/ΕΚ του Συμβουλίου της 28ης Ιουνίου 1999 για τον καθορισμό των όρων άσκησης των εκτελεστικών αρμοδιοτήτων που ανατίθενται στην Επιτροπή [6], πρέπει να θεσπιστούν με τη διαδικασία της κανονιστικής επιτροπής που προβλέπεται στο άρθρο 5 της εν λόγω απόφασης.

[6] ΕΕ L 184, 17.7.1999, σ. 23.

(12) Ζητήθηκε η γνώμη της Επιτροπής Στατιστικού Προγράμματος (ΕΣΠ), που συστάθηκε με την απόφαση 89/382/ΕΟΚ, Ευρατόμ [7], σύμφωνα με το άρθρο 3 της προαναφερόμενης απόφασης,

[7] ΕΕ L 181, 28.6.1989, σ.47.

ΕΞΕΔΩΣΑΝ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1 Θέμα

Στόχος του παρόντος κανονισμού είναι να θεσπίσει ένα κοινό πλαίσιο για τη συστηματική παραγωγή κοινοτικών στατιστικών σχετικά με την κοινωνία της πληροφορίας.

Άρθρο 2 Ορισμοί

Για τους σκοπούς του παρόντος κανονισμού, ισχύουν οι ακόλουθοι ορισμοί:

(α) οι «κοινοτικές στατιστικές» έχουν την έννοια που τους αποδίδεται στο άρθρο 2 του κανονισμού (ΕΚ) 322/97 [8].

[8] ΕΕ L 52, 22.2.1997, σ.1. Οποιαδήποτε τροποποίηση του παρόντος ορισμού στον κανονισμό (ΕΚ) αριθ. 322/97 του Συμβουλίου ισχύει επίσης εδώ.

(β) η «παραγωγή στατιστικών» έχει την έννοια που της αποδίδεται στο άρθρο 2 του κανονισμού (ΕΚ) 322/97.

(γ) ως «περίοδος αναφοράς» νοείται μια περίοδος στην οποία αναφέρονται τα δεδομένα.

(δ) ως «έτος αναφοράς» νοείται μια περίοδος αναφοράς ενός ημερολογιακού έτους.

(ε) ως «περίοδος συλλογής» νοείται μια περίοδος που καθορίζεται στα μέτρα εφαρμογής κατά την οποία πραγματοποιείται η συλλογή των δεδομένων.

Άρθρο 3 Πεδίο εφαρμογής

1. Οι στατιστικές προς κατάρτιση περιλαμβάνουν τις πληροφορίες που απαιτούνται για τη διαδικασία συγκριτικής αξιολόγησης eEurope και για τους διαρθρωτικούς δείκτες, καθώς και άλλες πληροφορίες που είναι αναγκαίες για την ανάλυση της κοινωνίας της πληροφορίας σε ομοιόμορφη βάση.

2. Οι στατιστικές συγκεντρώνονται σε ενότητες. Κάθε ενότητα ορίζεται σε ένα παράρτημα του παρόντος κανονισμού.

Άρθρο 4 Ενότητες

Οι ενότητες του παρόντος κανονισμού καλύπτουν τους εξής τομείς:

- Επιχειρήσεις και κοινωνία της πληροφορίας, όπως ορίζεται στο παράρτημα 1.

- Ιδιώτες, νοικοκυριά και κοινωνία της πληροφορίας, όπως ορίζεται στο παράρτημα 2.

Άρθρο 5 Μεθοδολογικό εγχειρίδιο

Η Επιτροπή (Eurostat), σε στενή συνεργασία με τα κράτη μέλη, συντάσσει και ενημερώνει, σύμφωνα με τις ανάγκες που απορρέουν από νέα μέτρα εφαρμογής, ένα συμβουλευτικό μεθοδολογικό εγχειρίδιο το οποίο περιέχει οδηγίες σχετικά με τις κοινοτικές στατιστικές που παράγονται κατ' εφαρμογή του παρόντος κανονισμού.

Άρθρο 6 Διαβίβαση των δεδομένων

1. Τα κράτη μέλη διαβιβάζουν στην Επιτροπή (Eurostat) τα συγκεντρωτικά δεδομένα και τα μεταδεδομένα που απαιτούνται από τον παρόντα κανονισμό και τα μέτρα εφαρμογής του, συμπεριλαμβανομένων των εμπιστευτικών δεδομένων, σύμφωνα με τις ισχύουσες κοινοτικές διατάξεις όσον αφορά τη διαβίβαση δεδομένων που καλύπτονται από το στατιστικό απόρρητο. Αυτές οι κοινοτικές διατάξεις εφαρμόζονται στην επεξεργασία των αποτελεσμάτων στο μέτρο που περιέχουν εμπιστευτικά δεδομένα.

2. Τα κράτη μέλη διαβιβάζουν τα δεδομένα και τα μεταδεδομένα που απαιτούνται από τον παρόντα κανονισμό σε ηλεκτρονική μορφή, σύμφωνα με ένα πρότυπο ανταλλαγής που συμφωνείται μεταξύ της Επιτροπής και των κρατών μελών.

Άρθρο 7 Κριτήρια ποιότητας και εκθέσεις

1. Η Επιτροπή (Eurostat) αξιολογεί την ποιότητα των διαβιβαζόμενων δεδομένων.

2. Η Επιτροπή (Eurostat), σε στενή συνεργασία με τα κράτη μέλη, καταρτίζει συνιστώμενα κοινά πρότυπα με σκοπό τη διασφάλιση της ποιότητας (σύμφωνα με τα πρότυπα κριτήρια ποιότητας της Eurostat) των παρεχόμενων δεδομένων. Τα πρότυπα αυτά δημοσιεύονται στο μεθοδολογικό εγχειρίδιο.

3. Τα κράτη μέλη λαμβάνουν όλα τα αναγκαία μέτρα για τη διασφάλιση της ποιότητας των δεδομένων που διαβιβάζονται.

4. Εντός καθορισμένης περιόδου μετά τη λήξη της προθεσμίας διαβίβασης των τελικών αποτελεσμάτων, τα κράτη μέλη υποβάλλουν στην Επιτροπή (Eurostat) έκθεση σχετικά με την ποιότητα των διαβιβαζόμενων δεδομένων με βάση τα συνιστώμενα κοινά κριτήρια ποιότητας. Η εν λόγω περίοδος καθορίζεται κατά την ανάπτυξη των μέτρων εφαρμογής. Η έκθεση αναφέρει τις περιπτώσεις στις οποίες δεν ακολουθήθηκαν οι μεθοδολογικές συστάσεις της παραγράφου 2.

Άρθρο 8 Μέτρα εφαρμογής

1. Τα μέτρα εφαρμογής των ενοτήτων του παρόντος κανονισμού αφορούν τον καθορισμό, την προσαρμογή και την τροποποίηση των θεμάτων και των χαρακτηριστικών τους, τις περιόδους αναφοράς και τις κατανομές των χαρακτηριστικών, την περιοδικότητα και το χρονοδιάγραμμα για την παροχή των δεδομένων, καθώς και τις προθεσμίες για τη διαβίβαση των αποτελεσμάτων.

2. Τα μέτρα εφαρμογής, περιλαμβανομένων των μέτρων προσαρμογής και ενημέρωσης για τη συνεκτίμηση των οικονομικών και τεχνικών αλλαγών, καθορίζονται σύμφωνα με τη διαδικασία που περιγράφεται στο άρθρο 9, παράγραφος 2, λαμβάνοντας υπόψη τους πόρους των κρατών μελών και το φόρτο των απαντώντων.

3. Τα μέτρα εφαρμογής καταρτίζονται τουλάχιστον 9 μήνες πριν από την εκάστοτε περίοδο συλλογής δεδομένων.

Άρθρο 9 Επιτροπή

1. Η Επιτροπή επικουρείται από την Επιτροπή Στατιστικού Προγράμματος, που συστάθηκε με την απόφαση 89/382/ΕΟΚ, Ευρατόμ, και αποτελείται από εκπροσώπους των κρατών μελών ενώ πρόεδρος είναι ο εκπρόσωπος της Επιτροπής.

2. Όταν γίνεται αναφορά στην παρούσα παράγραφο, εφαρμόζεται η διαδικασία της κανονιστικής επιτροπής που ορίζεται στο άρθρο 5 της απόφασης 1999/468/ΕΚ, σύμφωνα με το άρθρο 7, παράγραφος 3 και το άρθρο 8.

3. Η περίοδος που προβλέπεται στο άρθρο 5, παράγραφος 6 της απόφασης 1999/468/ΕΚ ορίζεται σε τρεις μήνες.

Άρθρο 10 Χρηματοδότηση

1. Τουλάχιστον για το πρώτο έτος κατά το οποίο οι κοινοτικές στατιστικές που προβλέπονται στα μέτρα εφαρμογής του παρόντος κανονισμού παράγονται από τα κράτη μέλη, η Επιτροπή προσφέρει μια οικονομική συνεισφορά στα κράτη μέλη για να τα βοηθήσει να καλύψουν τις δαπάνες με τις οποίες επιβαρύνονται για την παραγωγή, την επεξεργασία και τη διαβίβαση των στατιστικών αυτών.

2. Οι χρηματοδοτικές συνεισφορές έχουν τη μορφή επιδοτήσεων. Οι όροι και οι διαδικασίες για τη χορήγηση των επιδοτήσεων και για την πληρωμή και τον έλεγχο ορίζονται σύμφωνα με τον κανονισμό (ΕΚ, Ευρατόμ) αριθ. 1605/2002 του Συμβουλίου, άρθρα 108-120, όπως εφαρμόστηκε από τον κανονισμό (ΕΚ, Ευρατόμ) αριθ. 2342/2002 της Επιτροπής, άρθρα 160-184.

3. Εάν το επιτρέπουν οι δημοσιονομικές συνθήκες, η Επιτροπή σκοπεύει να συνεχίσει να ενισχύει οικονομικά (επιδοτήσεις) τα κράτη μέλη, προκειμένου να συμβάλει στην αντιστάθμιση του κόστους που συνεπάγεται η παροχή των εν λόγω στατιστικών κατά τα επόμενα έτη.

4. Το ποσό της χρηματοδοτικής συνεισφοράς καθορίζεται στο πλαίσιο των ετήσιων δημοσιονομικών διαδικασιών των Ευρωπαϊκών Κοινοτήτων. Η μέγιστη κοινοτική συνεισφορά δεν υπερβαίνει το 90 % του συνολικού κόστους παροχής των στατιστικών. Οι ετήσιες διαθέσιμες πιστώσεις καθορίζονται από την αρμόδια για τον προϋπολογισμό αρχή.

Άρθρο 11 Έναρξη ισχύος

Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες,

Για το Ευρωπαϊκό Κοινοβούλιο Για το Συμβούλιο

Ο Πρόεδρος Ο Πρόεδρος

ΠΑΡΑΡΤΗΜΑ 1 ΕΝΟΤΗΤΑ 1: ΕΠΙΧΕΙΡΗΣΕΙΣ ΚΑΙ ΚΟΙΝΩΝΙΑ ΤΗΣ ΠΛΗΡΟΦΟΡΙΑΣ

(α) Στόχοι

Στόχος της παρούσας ενότητας είναι η έγκαιρη παροχή στατιστικών όσον αφορά τη διαθεσιμότητα, την ετοιμότητα και τη χρήση των ΤΠΕ στις επιχειρήσεις καθώς και τις αντιληπτές επιπτώσεις της χρήσης τους.

(β) Κάλυψη

Η παρούσα ενότητα καλύπτει τις επιχειρηματικές δραστηριότητες που εμπίπτουν στους τίτλους Δ έως K και στο τμήμα 92 της στατιστικής ονοματολογίας των οικονομικών δραστηριοτήτων στην Ευρωπαϊκή Κοινότητα (NACE Αναθ. 1.1). Ο τίτλος I θα περιληφθεί σε συνάρτηση με τα αποτελέσματα προγενέστερων πιλοτικών μελετών.

Οι στατιστικές καταρτίζονται για επιχειρηματικές μονάδες.

(γ) Διάρκεια και περιοδικότητα της παροχής δεδομένων

Ετήσια παροχή στατιστικών έως το πολύ πέντε έτη αναφοράς μετά την ημερομηνία έναρξης ισχύος του παρόντος κανονισμού. Δεν θα παρέχονται απαραιτήτως όλα τα χαρακτηριστικά κάθε έτος. η περιοδικότητα για την παροχή του κάθε χαρακτηριστικού θα ορίζεται και θα συμφωνείται στο πλαίσιο των μέτρων εφαρμογής.

(δ) Καλυπτόμενα θέματα

Τα χαρακτηριστικά προς παροχή θα προέρχονται τον ακόλουθο κατάλογο θεμάτων:

- Συστήματα ΤΠΕ και χρήση τους στις επιχειρήσεις

- Χρήση του Διαδικτύου και άλλων ηλεκτρονικών δικτύων από τις επιχειρήσεις

- Διαδικασίες ηλεκτρονικού εμπορίου και ηλεκτρονικού επιχειρείν

- Ικανότητες της επιχειρηματικής μονάδας στον τομέα των ΤΠΕ και ζήτηση για δεξιότητες ΤΠΕ

- Εμπόδια στη χρήση των ΤΠΕ, του Διαδικτύου και άλλων ηλεκτρονικών δικτύων, των διαδικασιών ηλεκτρονικού εμπορίου και ηλεκτρονικού επιχειρείν

- Δαπάνες και επενδύσεις σε ΤΠΕ

- Ασφάλεια των ΤΠΕ

- Αντιληπτές επιπτώσεις της χρήσης των ΤΠΕ στις επιχειρήσεις

(ε) Κατανομές

Δεν θα παρέχονται απαραιτήτως όλες οι κατανομές κάθε έτος. οι απαιτούμενες κατανομές θα προέρχονται από τον ακόλουθο κατάλογο και θα συμφωνούνται στο πλαίσιο των μέτρων εφαρμογής.

- Κατά τάξη μεγέθους

- Κατά τμήμα της NACE

- Κατά περιφέρεια.

ΠΑΡΑΡΤΗΜΑ 2 ΕΝΟΤΗΤΑ 2: ΙΔΙΩΤΕΣ, ΝΟΙΚΟΚΥΡΙΑ ΚΑΙ ΚΟΙΝΩΝΙΑ ΤΩΝ ΠΛΗΡΟΦΟΡΙΩΝ

(α) Στόχοι

Στόχος της παρούσας ενότητας είναι η έγκαιρη παροχή στατιστικών όσον αφορά τη διαθεσιμότητα, την ετοιμότητα και τη χρήση των ΤΠΕ από τα νοικοκυριά και τους ιδιώτες, καθώς και τις αντιληπτές επιπτώσεις της χρήσης τους.

(β) Κάλυψη

Η παρούσα ενότητα καλύπτει στατιστικές που αφορούν νοικοκυριά και ιδιώτες.

(γ) Διάρκεια και περιοδικότητα της παροχής δεδομένων

Ετήσια παροχή στατιστικών έως το πολύ πέντε έτη αναφοράς μετά την ημερομηνία έναρξης ισχύος του παρόντος κανονισμού. Δεν θα παρέχονται απαραιτήτως όλα τα χαρακτηριστικά κάθε έτος. η περιοδικότητα για την παροχή του κάθε χαρακτηριστικού θα ορίζεται και θα συμφωνείται στο πλαίσιο των μέτρων εφαρμογής.

(δ) Καλυπτόμενα θέματα

Τα χαρακτηριστικά προς παροχή θα προέρχονται τον ακόλουθο κατάλογο θεμάτων:

- Πρόσβαση στις ΤΠΕ και χρήση τους από ιδιώτες και/ή νοικοκυριά

- Χρήση του Διαδικτύου για διάφορους σκοπούς από ιδιώτες και/ή νοικοκυριά

- Ασφάλεια των ΤΠΕ

- Ικανότητες στον τομέα των ΤΠΕ

- Εμπόδια στη χρήση των ΤΠΕ και του Διαδικτύου

- Αντιληπτές επιπτώσεις της χρήσης των ΤΠΕ

(ε) Κατανομές

Δεν θα παρέχονται απαραιτήτως όλες οι κατανομές κάθε έτος. οι απαιτούμενες κατανομές θα προέρχονται από τον ακόλουθο κατάλογο και θα συμφωνούνται στο πλαίσιο των μέτρων εφαρμογής.:

A. Όσον αφορά τις στατιστικές που παρέχονται για τα νοικοκυριά:

- Κατά τύπο νοικοκυριού

B. Όσον αφορά τις στατιστικές που παρέχονται για τους ιδιώτες:

- Κατά τάξη ηλικίας

- Κατά φύλο

- Κατά επίπεδο εκπαίδευσης

- Κατά κατάσταση απασχόλησης

- Κατά περιφέρεια

ΝΟΜΟΘΕΤΙΚΟ ΔΗΜΟΣΙΟΝΟΜΙΚΟ ΔΕΛΤΙΟ

Τομέας(-είς) πολιτικής: Στατιστικές

Δραστηριότητα(-ες): Στατιστικές για την κοινωνία της πληροφορίας

Ονομασία της δράσης: Πρόταση κανονισμού του Ευρωπαϊκού Κοινοβουλίου και του Συμβουλίου (ΕΚ) αριθ. ../..... σχετικά με στατιστικές για την κοινωνία της πληροφορίας

1. ΓΡΑΜΜΗ(-ΕΣ) ΤΟΥ ΠΡΟΫΠΟΛΟΓΙΣΜΟΥ + ΟΝΟΜΑΣΙΑ(-ΕΣ)

B5-3310 (ABB 09 03 01)(ΓΔ INFSO/ESTAT) - MODINIS (έως το τέλος του 2005. κατά τα επόμενα έτη σε συνάρτηση με τη διαθεσιμότητα πόρων στο πλαίσιο προγράμματος διαδοχής)

B5-3260 (ABB 02 05 01) (ΓΔ ENTR) - Ανταγωνιστικότητα

B5-6000 (ABB 29 02 01) (ESTAT) Πολιτική στατιστικής πληροφόρησης (μετά το 2006, εφόσον εντάσσεται στη δημοσιονομική προοπτική για την περίοδο που αρχίζει το 2007)

2. ΣΥΝΟΛΙΚΑ ΑΡΙΘΜΗΤΙΚΑ ΔΕΔΟΜΕΝΑ

2.1. Συνολικό κονδύλιο της δράσης (Μέρος B): 12,5 εκατ. EUR για πιστώσεις αναλήψεων υποχρεώσεων

Το κονδύλιο που εντάσσεται στις γραμμές αυτές (όσον αφορά τη γραμμή B5-3310, με την επιφύλαξη της τελικής έγκρισης του προϋπολογισμού του MODINIS) καλύπτει ήδη το ποσό αυτό και δεν απαιτούνται πρόσθετοι πόροι. Η πρόταση αυτή είναι σύμφωνη με τον ισχύοντα οικονομικό προγραμματισμό της Επιτροπής.

2.2. Περίοδος εφαρμογής:

2004-2008

2.3. Συνολική πολυετής εκτίμηση των δαπανών:

(α) Χρονοδιάγραμμα των πιστώσεων αναλήψεων υποχρεώσεων/πιστώσεων πληρωμών (δημοσιονομική παρέμβαση) (πρβλ. σημείο 6.1.1)

εκατ. EUR (μέχρι τριτου δεκαδικού)

>ΘΕΣΗ ΠIΝΑΚΑ>

* Προβλεπόμενη κατανομή των δαπανών μεταξύ των γραμμών του προϋπολογισμού για κάθε έτος (εκατ. EUR): B5-3310: 2,000

B5-3260: 0,500

Β5-6000: (p.m.)

Σύνολο: 2,500

(β) Συνολικές δημοσιονομικές επιπτώσεις των ανθρώπινων πόρων και των άλλων δαπανών διοικητικής λειτουργίας (πρβλ. σημεία 7.2 και 7.3)

>ΘΕΣΗ ΠIΝΑΚΑ>

Οι αναφερόμενοι ανθρώπινοι πόροι θα καλύπτονται από τις πιστώσεις που διατίθενται για τον τομέα πολιτικής «στατιστικές».

>ΘΕΣΗ ΠIΝΑΚΑ>

2.4. Συμβατότητα με το δημοσιονομικό προγραμματισμό και με τις Δημοσιονομικές Προοπτικές (ΔΠ)

Η πρόταση είναι συμβατή με τον ισχύοντα δημοσιονομικό προγραμματισμό.

2.5. Δημοσιονομικές επιπτώσεις επί των εσόδων

Ουδεμία δημοσιονομική επίπτωση (αφορά τεχνικές πτυχές της εφαρμογής ενός μέτρου).

3. ΔΗΜΟΣΙΟΝΟΜΙΚΑ ΧΑΡΑΚΤΗΡΙΣΤΙΚΑ

B5-3310 (09 03 01)-

MODINIS

>ΘΕΣΗ ΠIΝΑΚΑ>

Β5-3260 (02 05 01) - Ανταγωνιστικότητα

>ΘΕΣΗ ΠIΝΑΚΑ>

Β5-6000 (29 02 01) - ESTAT (p.m.)

>ΘΕΣΗ ΠIΝΑΚΑ>

4. ΝΟΜΙΚΗ ΒΑΣΗ

Άρθρα 285, 157 και 165 της συνθήκης του Άμστερνταμ για την ίδρυση της Ευρωπαϊκής Κοινότητας

Κανονισμός (ΕΚ) αριθ. 322/97 του Συμβουλίου σχετικά με τις κοινοτικές στατιστικές

Απόφαση αριθ. 2367/2002/ΕΚ του Ευρωπαϊκού Κοινοβουλίου και του Συμβουλίου της 16ης Δεκεμβρίου 2002 σχετικά με το κοινοτικό στατιστικό πρόγραμμα 2003-2007

Ευρωπαϊκό Συμβούλιο της Σεβίλλης (Ιούνιος 2002)

Ψήφισμα 5197/2003 του Συμβουλίου σχετικά με την εφαρμογή του σχεδίου δράσης eEurope 2005

5. ΠΕΡΙΓΡΑΦΗ ΚΑΙ ΑΙΤΙΟΛΟΓΗΣΗ

5.1. Αναγκαιότητα κοινοτικής παρέμβασης

5.1.1. Επιδιωκόμενοι στόχοι

Στόχος της παρούσας πρότασης είναι η θέσπιση ενός νομικού πλαισίου για την παροχή εναρμονισμένων στατιστικών σχετικά με την κοινωνία της πληροφορίας σε ευρωπαϊκό επίπεδο, συμπεριλαμβανομένων των στατιστικών που απαιτούνται τόσο για τους διαρθρωτικούς δείκτες, που χρησιμοποιούνται στην ετήσια εαρινή έκθεση προς το Ευρωπαϊκό Συμβούλιο, όσο και για τη διαδικασία συγκριτικής αξιολόγησης eEurope.

Το σχέδιο δράσης eEurope 2005, που εγκρίθηκε από τους αρχηγούς κρατών στο Συμβούλιο της Σεβίλλης τον Ιούνιο του 2002, αναφέρει: «Για τη βελτίωση της ποιότητας [σε σύγκριση με τους δείκτες του eEurope 2002], πρέπει η μέτρηση των δεικτών του eEurope 2005 να γίνεται χρησιμοποιώντας περισσότερο τις επίσημες στατιστικές των εθνικών στατιστικών υπηρεσιών και της Eurostat. Για να καταστεί δυνατή τακτική και συγκρίσιμη συλλογή δεδομένων στα κράτη μέλη απαιτείται νομική βάση για τις στατιστικές που αφορούν την κοινωνία της πληροφορίας» [9].

[9] «eEurope 2005: Κοινωνία της πληροφορίας για όλους» [Σχέδιο δράσης που υποβάλλεται ενόψει του Ευρωπαϊκού Συμβουλίου της Σεβίλλης, Ιούνιος 2002]

5.1.2. Μέτρα σχετικά με την εκ των προτέρων αξιολόγηση

Το σχέδιο δράσης eEurope 2002 περιείχε ένα σύνολο 23 δεικτών για τη μέτρηση της προόδου προς την επίτευξη του στόχου που έθεσε το Ευρωπαϊκό Συμβούλιο της Λισσαβώνας για το 2010, δηλαδή να καταστεί η Ευρώπη η πλέον ανταγωνιστική και δυναμική οικονομία της γνώσης ανά την υφήλιο. Οι δείκτες αυτοί βασίζονταν σε στατιστικές από μη επίσημες πηγές. Μετά την αξιολόγηση της διαδικασίας αυτής, ενσωματώθηκε στο σχέδιο δράσης eEurope έως το 2005 η δήλωση της παραγράφου 5.1.1 παραπάνω, ενώ το ψήφισμα 5197/2003 του Συμβουλίου σχετικά με την εφαρμογή του σχεδίου δράσης eEurope 2005 τονίζει επίσης την ανάγκη για μεγαλύτερη ποιότητα των χρησιμοποιούμενων δεικτών: «Για τη βελτίωση της ποιότητας, πρέπει να γίνει μεγαλύτερη χρήση των ερευνών που πραγματοποιούνται από τις εθνικές στατιστικές υπηρεσίες και την Eurostat. Κατά τη διεξαγωγή των ερευνών, πρέπει να λαμβάνονται όλα τα πρακτικά μέτρα για να εξασφαλίζονται η ποιότητα και η συγκρισιμότητα των δεδομένων μεταξύ των χωρών».

Στο πλαίσιο αυτό, η Eurostat υπέβαλε στην Επιτροπή Στατιστικού Προγράμματος (ΕΣΠ) ένα σχέδιο δράσης για στατιστικές σχετικά με την κοινωνία της πληροφορίας για το 2002/2003, το οποίο περιλάμβανε μέτρα για την αύξηση της συμμετοχής της ΕΣΠ στην παροχή βασικών στατιστικών. Η πλειοψηφία των κρατών μελών συμφώνησε ότι απαιτείται «ένας κανονισμός-πλαίσιο, ο οποίος θα προσφέρει ένα μέγιστο βαθμό ευελιξίας και θα αναφέρεται σε ένα περιορισμένο σύνολο δεικτών» [10].

[10] Πρακτικά της 46ης Συνεδρίασης της ΕΣΠ, Παλέρμο, 18 Σεπτεμβρίου 2002 (CPS 2002/46/6)

5.2. Σχεδιαζόμενη δράση και λεπτομέρειες υλοποίησης της δημοσιονομικής παρέμβασης

Ο προτεινόμενος κανονισμός περιγράφει το νομικό πλαίσιο στο οποίο οι εθνικές στατιστικές υπηρεσίες των κρατών μελών θα παρέχουν τις στατιστικές μεταβλητές σχετικά με την κοινωνία της πληροφορίας που απαιτούνται για τους διαρθρωτικούς δείκτες και τους δείκτες για τη συγκριτική αξιολόγηση eEurope. Οι μεταβλητές προς παροχή θα ορίζονται λεπτομερώς στα μέτρα εφαρμογής. Τόσο ο παρών κανονισμός-πλαίσιο όσο και οι μελλοντικοί κανονισμοί εφαρμογής θα αποτελούν μέτρα «παραγωγής», τα οποία θα ορίζουν τις στατιστικές μεταβλητές προς παροχή, αλλά θα παρέχουν στα κράτη μέλη πλήρη ελευθερία όσον αφορά τον τρόπο κατάρτισης των μεταβλητών. Στην πράξη, πολλά κράτη μέλη θα αναπτύξουν υφιστάμενες έρευνες ή θα διεξαγάγουν ειδικές έρευνες για να συγκεντρώσουν τα απαιτούμενα αποτελέσματα. Η συνεισφορά της Επιτροπής θα λάβει τη μορφή επιδοτήσεων που θα χορηγούνται στα κράτη μέλη κατόπιν της υποβολής σχετικής αίτησης στην οποία θα περιλαμβάνονται οι εκτιμώμενες δαπάνες. Τα δεδομένα θα παρέχονται σε ετήσια βάση. Η Eurostat θα διατηρεί μια σχετική βάση δεδομένων και θα δημοσιεύει ετήσιες στατιστικές σχετικά με την κοινωνία της πληροφορίας. Επομένως προβλέπεται μια ενιαία δράση: η χορήγηση επιδοτήσεων στις εθνικές στατιστικές υπηρεσίες των κρατών μελών για την αντιστάθμιση του κόστους παροχής των υπόψη μεταβλητών.

5.3. Λεπτομέρειες υλοποίησης

Η διαχείριση της διαδικασίας χορήγησης επιδοτήσεων και η επεξεργασία όλων των δεδομένων θα πραγματοποιείται από μόνιμο προσωπικό της Επιτροπής, χωρίς προσφυγή σε εξωτερικούς συνεργάτες.

6. ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ

6.1. Συνολικές δημοσιονομικές επιπτώσεις στο Μέρος B (για ολόκληρη την περίοδο προγραμματισμού)

6.1.1. Δημοσιονομική παρέμβαση

ΠΑΥ (σε εκατ. EUR μέχρι τρίτου δεκαδικού)

>ΘΕΣΗ ΠIΝΑΚΑ>

* Προβλεπόμενη κατανομή των δαπανών μεταξύ των γραμμών του προϋπολογισμού για κάθε έτος (εκατ. EUR):

B5-3310: 2,000

B5-3260: 0,500

Β5-6000: (p.m.)

Σύνολο: 2,500

6.2. Υπολογισμός του κόστους ανά σχεδιαζόμενο μέτρο στο Μέρος B (για ολόκληρη την περίοδο προγραμματισμού)

ΠΑΥ (σε εκατ. EUR μέχρι τρίτου δεκαδικού)

>ΘΕΣΗ ΠIΝΑΚΑ>

7. ΕΠΙΠΤΩΣΕΙΣ ΣΤΟ ΠΡΟΣΩΠΙΚΟ ΚΑΙ ΣΤΙΣ ΔΙΟΙΚΗΤΙΚΕΣ ΔΑΠΑΝΕΣ

7.1. Επιπτώσεις στους ανθρώπινους πόρους

Οι αναφερόμενοι ανθρώπινοι πόροι θα καλύπτονται από τις πιστώσεις που διατίθενται για τον τομέα πολιτικής «στατιστικές».

>ΘΕΣΗ ΠIΝΑΚΑ>

7.2. Συνολικές δημοσιονομικές επιπτώσεις των ανθρώπινων πόρων

>ΘΕΣΗ ΠIΝΑΚΑ>

Τα ποσά αντιστοιχούν στις συνολικές δαπάνες για 12 μήνες.

7.3. Άλλες δαπάνες διοικητικής λειτουργίας που απορρέουν από τη δράση

>ΘΕΣΗ ΠIΝΑΚΑ>

Τα ποσά αντιστοιχούν στις συνολικές δαπάνες για 12 μήνες.

1 Να προσδιορισθεί το είδος κάθε επιτροπής καθώς και η ομάδα στην οποία ανήκει.

>ΘΕΣΗ ΠIΝΑΚΑ>

8. ΕΠΑΚΟΛΟΥΘΑ ΜΕΤΡΑ ΚΑΙ ΑΞΙΟΛΟΓΗΣΗ

8.1. Επακόλουθα μέτρα

Η εφαρμογή του παρόντος κανονισμού θα γίνεται σύμφωνα με τη διαδικασία επιτροπολογίας. Όπως προβλέπεται στο άρθρο 8 του παρόντος κανονισμού, θα καταρτιστούν κανονισμοί της Επιτροπής για τον καθορισμό, την προσαρμογή και την τροποποίηση των στατιστικών χαρακτηριστικών (μεταβλητές) προς παροχή, καθώς και τις σχετικές περιόδους αναφοράς και κατανομές, την περιοδικότητα και το χρονοδιάγραμμα για την παροχή των δεδομένων, τις κατανομές των αποτελεσμάτων και τις προθεσμίες για τη διαβίβαση των αποτελεσμάτων και των εκθέσεων ποιότητας στην Eurostat.

8.2. Λεπτομέρειες πραγματοποίησης και περιοδικότητα της προβλεπόμενης αξιολόγησης

Εντός καθορισμένης περιόδου μετά τη λήξη της προθεσμίας διαβίβασης των τελικών αποτελεσμάτων για κάθε περίοδο αναφοράς, κάθε κράτος μέλος υποβάλλει στην Επιτροπή έκθεση σχετικά με την ποιότητα των διαβιβαζόμενων δεδομένων, με βάση τα συνιστώμενα κοινά κριτήρια ποιότητας που καταρτίστηκαν από την Επιτροπή σε συνεργασία με τα κράτη μέλη. Η έκθεση αναφέρει τις περιπτώσεις στις οποίες δεν ακολουθήθηκαν οι μεθοδολογικές συστάσεις, αναλύοντας το λόγο της απόκλισης αυτής. Οι υπηρεσίες της Επιτροπής θα αξιολογούν τις εκθέσεις αυτές κάθε έτος και, σε συνεργασία με τα κράτη μέλη, θα προβαίνουν σε τροποποιήσεις των ισχυουσών διαδικασιών ή των μεθοδολογικών συστάσεων με σκοπό τη βελτίωση των προτύπων ποιότητας στο μέλλον.

9. ΜΕΤΡΑ ΓΙΑ ΤΗΝ ΚΑΤΑΠΟΛΕΜΗΣΗ ΤΗΣ ΑΠΑΤΗΣ

Μετά την πρωτοβουλία της Επιτροπής για τη μεταρρύθμιση της οικονομικής διαχείρισης, εφαρμόστηκε ένα αναθεωρημένο σύστημα εσωτερικής διαχείρισης και ελέγχου, το οποίο περιλαμβάνει ενισχυμένες δυνατότητες εσωτερικού λογιστικού ελέγχου.

Η ετήσια παρακολούθηση της προόδου με την εφαρμογή των προτύπων εσωτερικού ελέγχου της Επιτροπής έχει σχεδιαστεί κατά τρόπον ώστε να διασφαλίζει την ύπαρξη και λειτουργία των διαδικασιών για την αποφυγή και ανίχνευση κρουσμάτων απάτης και παρατυπιών.

Νέοι κανόνες και διαδικασίες θεσπίστηκαν για τις κύριες δημοσιονομικές διαδικασίες: προσκλήσεις υποβολής προσφορών, επιδοτήσεις, αναλήψεις υποχρεώσεων, συμβάσεις και πληρωμές. Τα εγχειρίδια των διαδικασιών είναι στη διάθεση όλων όσοι συμμετέχουν στις χρηματοοικονομικές πράξεις, προκειμένου να διευκρινιστούν οι αρμοδιότητες, να απλοποιηθούν οι ροές των εργασιών και να επισημανθούν τα βασικά σημεία ελέγχου. Επίσης, παρέχεται κατάρτιση σχετικά με τη χρήση τους, ενώ αναθεωρούνται και ενημερώνονται τακτικά.